Ericu950/Stoicheia-meter-silver huggingface dataset:
ἀσίας καὶ πολλαχοῦ πρὸς ἀπόστασιν ὑπεικούσης , ἁρμοσάμενος τὰς αὐτόθι πόλεις , καὶ ταῖς πολιτείαις δίχα φόνου καὶ φυγῆς ἀνθρώπων ἀποδοὺς τὸν προσήκοντα κόσμον , ἐγνώκει πρόσω χωρεῖν , καὶ τὸν πόλεμον διάρας ἀπὸ τῆς Ἑλληνικῆς θαλάττης , περὶ τὸν σώματος βασιλεῖ καὶ τῆς ἐν Ἐκβατάνοις καὶ Σούσοις εὐδαιμονίας διαμάχεσθαι , καὶ περισπάσαι πρῶτον αὐτοῦ τὴν σχολήν , ὡς μὴ καθέζοιτο τοὺς πολέμους βραβεύων τοῖς Ἕλλησι καὶ διαφθείρων τοὺς δημαγωγούς .
ἐν τούτῳ δὲ ἀφικνεῖται πρὸς αὐτὸν Ἐπικυδίδας ὁ Σπαρτιάτης , ἀπαγγέλλων ὅτι πολὺς περιέστηκε τὴν Σπάρτην πόλεμος Ἑλληνικός , καὶ καλοῦσιν ἐκεῖνον οἱ ἔφοροι καὶ κελεύουσι τοῖς οἴκοι βοηθεῖν .
ὦ βάρβαρ ἐξευρόντες Ἕλληνες κακά ·
τί γὰρ ἄν τις ἄλλο τὸν φθόνον ἐκεῖνον προσείποι καὶ τὴν τότε σύστασιν καὶ σύνταξιν ἐφ ἑαυτοὺς τῶν Ἑλλήνων ;
οἳ τῆς τύχης ἄνω φερομένης ἐπελάβοντο , καὶ τὰ ὅπλα πρὸς τοὺς βαρβάρους βλέποντα καὶ τὸν πόλεμον ἤδη τῆς Ἑλλάδος ἐξῳκισμένον αὖθις εἰς ἑαυτοὺς ἔτρεψαν .
οὐ γὰρ ἔγωγε συμφέρομαι τῷ Κορινθίῳ Δημαράτῳ μεγάλης ἡδονῆς ἀπολελεῖφθαι φήσαντι τοὺς μὴ θεασαμένους Ἕλληνας Ἀλέξανδρον ἐν τῷ Δαρείου θρόνῳ καθήμενον , ἀλλ εἰκότως ἄν οἶμαι δακρῦσαι , συννοήσαντας ὅτι ταῦτἈλεξάνδρῳ καὶ Μακεδόσιν ἀπέλιπον οἳ τότε τοὺς τῶν Ἑλλήνων στρατηγοὺς περὶ Λεῦκτρα καὶ Κορώνειαν καὶ Κόρινθον καὶ Ἀρκαδίαν κατανήλωσαν .
ἀγησιλάῳ μέντοι οὐδὲν κρεῖσσον ἢ μεῖζόν ἐστι τῆς ἀναχωρήσεως ἐκείνης διαπεπραγμένον , οὐ δὲ γέγονε παράδειγμα πειθαρχίας καὶ δικαιοσύνης ἕτερον κάλλιον .
ὅπου γὰρ Ἀννίβας ἤδη κακῶς πράττων καὶ περιωθούμενος ἐκ τῆς Ἰταλίας μάλα μόλις ὑπήκουσε τοῖς ἐπὶ τὸν οἴκοι πόλεμον καλοῦσιν , Ἀλέξανδρος δὲ καὶ προσεπέσκωψε πυθόμενος τὴν πρὸς Ἆγιν Ἀντιπάτρου μάχην , εἰπών ·
ἔοικεν , ὦ ἄνδρες , ὅτε Δαρεῖον ἡμεῖς ἐνικῶμεν μὲν ἐνταῦθα , ἐκεῖ τις ἐν Ἀρκαδίᾳ γεγονέναι μυομαχία ·
πῶς οὐκ ἦν ἄξιον τὴν Σπάρτην μακαρίσαι τῆς Ἀγησιλάου τιμῆς πρὸς ταύτην καὶ πρὸς τοὺς νόμους τῆς εὐλαβείας ;
ὃς ἅμα τῷ τὴν σκυτάλην ἐλθεῖν εὐτυχίαν τοσαύτην καὶ δύναμιν παροῦσαν καὶ τηλικαύτας ἐλπίδας ὑφηγουμένας ἀφεὶς καὶ προέμενος εὐθὺς ἀπέπλευσεν ἀτελευτήτῳ ἐπὶ ἔργῳ , πολὺν ἑαυτοῦ πόθον τοῖς συμμάχοις ἀπολιπών , καὶ μάλιστα δὴ τὸν Ἐρασιστράτου τοῦ Φαίακος ἐλέγξας λόγον , εἰπόντος ὡς εἰσὶ δημοσίᾳ μὲν Λακεδαιμόνιοι βελτίονες , ἰδίᾳ δὲ Ἀθηναῖοι .
βασιλέα γὰρ ἑαυτὸν καὶ στρατηγὸν ἄριστον ἐπιδειξάμενος , ἔτι βελτίονα καὶ ἡδίονα τοῖς χρωμένοις ἰδίᾳ φίλον καὶ συνήθη παρέσχε , τοῦ δὲ Περσικοῦ νομίσματος χάραγμα τοξότην ἔχοντος , ἀναζευγνύων ἔφη μυρίοις τοξόταις ὑπὸ βασιλέως ἐξελαύνεσθαι τῆς Ἀσίας ·
τοσούτων γὰρ εἰς Ἀθήνας καὶ Θήβας κομισθέντων καὶ διαδοθέντων τοῖς δημαγωγοῖς , ἐξεπολεμώθησαν οἱ δῆμοι πρὸς τοὺς Σπαρτιάτας .
ὡς δὲ διαβὰς τὸν Ἑλλήσποντον ἐβάδιζε διὰ τῆς Θρᾴκης , ἐδεήθη μὲν οὐδενὸς τῶν βαρβάρων , πέμπων δὲ πρὸς ἑκάστους ἐπυνθάνετο πότερον ὡς φιλίαν ἢ ὡς πολεμίαν διαπορεύηται τὴν χώραν 0 .
οἱ μὲν οὖν ἄλλοι πάντες φιλικῶς ἐδέχοντο καὶ παρέπεμπον , ὡς ἕκαστος δυνάμεως εἶχεν οἱ δὲ καλούμενοι Τράλλεις , οἷς καὶ Ξέρξης ἔδωκεν , ὡς λέγεται , δῶρα , τῆς διόδου μισθὸν ᾔτουν τὸν Ἀγησίλαον ἑκατὸν ἀργυρίου τάλαντα καὶ τοσαύτας γυναῖκας .
ὁ δὲ κατειρωνευσάμενος αὐτοὺς καὶ φήσας 0 ·
τί οὖν οὐκ εὐθὺς ἦλθον ληψόμενοι ;
προῆγε , καὶ συμβαλὼν αὐτοῖς παρατεταγμένοις ἐτρέψατο καὶ διέφθειρε πολλούς , τὸ δ αὐτὸ καὶ τῷ βασιλεῖ τῶν Μακεδόνων ἐρώτημα προσέπεμψε ·
φήσαντος δὲ βουλεύσεσθαι , Βουλευέσθω τοίνυν ἐκεῖνος , εἶπεν , ἡμεῖς δὲ δὴ πορευόμεθα .
θαυμάσας οὖν τὴν τόλμαν αὐτοῦ καὶ δείσας ὁ βασιλεὺς ἐκέλευσεν ὡς φίλον προάγειν 0 .
τῶν δὲ Θετταλῶν τοῖς πολεμίοις συμμαχούντων ἐπόρθει τὴν χώραν .
εἰς δὲ Λάρισσαν ἔπεμψε Ξενοκλέα καὶ Σκύθην περὶ φιλίας ·
συλληφθέντων δὲ τούτων καὶ παραφυλασσομένων οἱ μὲν ἄλλοι βαρέως φέροντες ᾤοντο δεῖν τὸν Ἀγησίλαον περιστρατοπεδεύσαντα πολιορκεῖν τὴν Λάρισσαν , ὁ δὲ φήσας οὐκ ἂν ἐθελῆσαι Θεσσαλίαν ὅλην λαβεῖν ἀπολέσας τῶν ἀνδρῶν τὸν ἕτερον , ὑποσπόνδους αὐτοὺς ἀπέλαβε .
καὶ τοῦτ ἴσως ἐπ Ἀγησιλάῳ θαυμαστὸν οὐκ ἦν , ὃς πυθόμενος μάχην μεγάλην γεγονέναι περὶ Κόρινθον , καὶ ἄνδρας τῶν πάνυ ἐνδόξων ὡς ἔνι μάλιστα αἰφνίδιον ἀπολωλέναι , καὶ Σπαρτιατῶν μὲν ὀλίγους παντάπασι τεθνηκέναι , παμπόλλους δὲ τῶν πολεμίων , οὐκ ὤφθη περιχαρὴς οὐ δὲ ἐπηρμένος , ἀλλὰ καὶ πάνυ βαρὺ στενάξας , φεῦ τῆς Ἑλλάδος , ἔφη , τοσούτους ἄνδρας ἀπολωλεκυίας ὑφ αὑτῆς , ὅσοι ζῶντες ἐδύναντο νικᾶν ὁμοῦ σύμπαντας τοὺς βαρβάρους μαχόμενοι .
τῶν δὲ Φαρσαλίων προσκειμένων αὑτῷ καὶ κακούντων τὸ στράτευμα , πεντακοσίοις ἱππεῦσιν ἐμβαλεῖν κελεύσας σὺν αὑτῷ καὶ τρεψάμενος ἔστησε τρόπαιον ὑπὸ τῷ Ναρθακίῳ .
καὶ τὴν νίκην ὑπερηγάπησεν ἐκείνην , ὅτι συστησάμενος ἱππικὸν αὐτὸς δι ἑαυτοῦ τούτῳ μόνῳ τοὺς μέγιστον ἐφ ἱππικῇ φρονοῦντας ἐκράτησεν .
ἐνταῦθα Διφρίδας οἴκοθεν ἔφορος ὢν ἀπήντησεν αὐτῷ κελεύων εὐθὺς ἐμβαλεῖν εἰς τὴν Βοιωτίαν .
ὁ δέ , καίπερ ἀπὸ μείζονος παρασκευῆς ὕστερον τοῦτο ποιῆσαι διανοούμενος , οὐδὲν ᾤετο δεῖν ἀπειθεῖν τοῖς ἄρχουσιν , ἀλλὰ τοῖς τε μεθ ἑαυτοῦ προεῖπεν ἐγγὺς εἶναι τὴν ἡμέραν ἐφ ἣν ἐξ Ἀσίας ἥκουσι , καὶ δύο μόρας μετεπέμψατο τῶν περὶ Κόρινθον στρατευομένων ·
οἱ δὲ ἐν τῇ πόλει Λακεδαιμόνιοι τιμῶντες αὐτὸν ἐκήρυξαν τῶν νέων ἀπογράφεσθαι τὸν βουλόμενον τῷ βασιλεῖ βοηθεῖν .
ἀπογραψαμένων δὲ πάντων προθύμως , οἱ ἄρχοντες πεντήκοντα τοὺς ἀκμαιοτάτους καὶ ῥωμαλεωτάτους ἐκλέξαντες ἀπέστειλαν .
ὁ δὲ Ἀγησίλαος εἴσω Πυλῶν παρελθὼν καὶ διοδεύσας τὴν Φωκίδα φίλην οὖσαν , ἐπεὶ τῆς Βοιωτίας πρῶτον ἐπέβη καὶ περὶ τὴν Χαιρώνειαν κατεστρατοπέδευσεν , ἅμα μὲν τὸν ἥλιον ἐκλείποντα καὶ γινόμενον μηνοειδῆ κατεῖδεν , ἅμα δὲ ἤκουσε τεθνάναι Πείσανδρον ἡττημένον ναυμαχίᾳ περὶ Κνίδον ὑπὸ Φαρναβάζου καὶ Κόνωνος .
ἠχθέσθη μὲν οὖν , ὡς εἰκός , ἐπὶ τούτοις καὶ διὰ τὸν ἄνδρα καὶ διὰ τὴν πόλιν , ὅπως δὲ μὴ τοῖς στρατιώταις ἐπὶ μάχην βαδίζουσιν ἀθυμία καὶ φόβος ἐμπέσῃ , τ ἀναντία λέγειν ἐκέλευσε τοὺς ἀπὸ θαλάττης ἥκοντας , ὅτι νικῶσι τῇ ναυμαχίᾳ ·
καὶ προελθὼν αὐτὸς ἐστεφανωμένος ἔθυσεν εὐαγγέλια καὶ διέπεμπε μερίδας τοῖς φίλοις ἀπὸ τῶν τεθυμένων .
ἐπεὶ δὲ προϊὼν καὶ γενόμενος ἐν Κορωνείᾳ κατεῖδε τοὺς πολεμίους καὶ κατώφθη , παρετάξατο δοὺς Ὀρχομενίοις τὸ εὐώνυμον κέρας , αὐτὸς δὲ τὸ δεξιὸν ἐπῆγεν .
οἱ δὲ Θηβαῖοι τὸ μὲν δεξιὸν εἶχον αὐτοί , τὸ δὲ εὐώνυμον Ἀργεῖοι 0 .
λέγει δὲ τὴν μάχην ὁ Ξενοφῶν ἐκείνην οἵαν οὐκ ἄλλην τῶν πώποτε γενέσθαι ·
καὶ παρῆν αὐτὸς τῷ Ἀγησιλάῳ συναγωνιζόμενος , ἐξ Ἀσίας διαβεβηκώς .
ἡ μὲν οὖν πρώτη σύρραξις οὐκ ἔσχεν ὠθισμὸν οὐ δὲ ἀγῶνα πολύν , ἀλλὰ οἵ τε Θηβαῖοι ταχὺ τοὺς Ὀρχομενίους ἐτρέψαντο καὶ τοὺς Ἀργείους ὁ Ἀγησίλαος 0 ·
ἐπεὶ δὲ ἀκούσαντες ἀμφότεροι τὰ εὐώνυμα πιέζεσθαι καὶ φεύγειν ἀνέστρεψαν , ἐνταῦθα τῆς νίκης ἀκινδύνου παρούσης , εἰ τῆς κατὰ στόμα μάχης ὑφέσθαι τοῖς Θηβαίοις ἠθέλησε καὶ παίειν ἑπόμενος παραλλάξαντας , ὑπὸ θυμοῦ καὶ φιλονεικίας ἐναντίος ἐχώρει τοῖς ἀνδράσιν , ὤσασθαι κατὰ κράτος βουλόμενος .
οἱ δὲ οὐχ ἧττον ἐρρωμένως ἐδέξαντο , καὶ μάχη γίνεται δι ὅλου μὲν ἰσχυρὰ τοῦ στρατεύματος , ἰσχυροτάτη δὲ κατ ἐκεῖνον αὐτὸν ἐν τοῖς πεντήκοντα τεταγμένον , ὧν εἰς καιρὸν ἔοικεν ἡ φιλοτιμία τῷ βασιλεῖ γενέσθαι καὶ σωτήριος , ἀγωνιζόμενοι γὰρ ἐκθύμως καὶ προκινδυνεύοντες ἄτρωτον μὲν αὐτὸν οὐκ ἐδυνήθησαν φυλάξαι , πολλὰς δὲ διὰ τῶν ὅπλων δεξάμενον εἰς τὸ σῶμα πληγὰς δόρασι καὶ ξίφεσι μόλις ἀνήρπασαν ζῶντα , καὶ συμφράξαντες πρὸ αὐτοῦ πολλοὺς μὲν ἀνῄρουν , πολλοὶ δὲ ἔπιπτον .
ὡς δὲ μέγα ἔργον ἦν ὤσασθαι προτροπάδην τοὺς Θηβαίους , ἠναγκάσθησαν ὅπερ ἐξ ἀρχῆς οὐκ ἐβούλοντο ποιῆσαι .
διέστησαν γὰρ αὐτοῖς τὴν φάλαγγα καὶ διέσχον , εἶτα ἀτακτότερον ἤδη πορευομένους , ὡς διεξέπεσον , ἀκολουθοῦντες καὶ παραθέοντες ἐκ πλαγίων ἔπαιον .
οὐ μὴν ἐτρέψαντό γε , ἀλλ ἀπεχώρησαν οἱ Θηβαῖοι πρὸς τὸν Ἑλικῶνα , μέγα τῇ μάχῃ φρονοῦντες , ὡς ἀήττητοι καθ αὑτοὺς γεγονότες .
ἀγησίλαος δέ , καίπερ ὑπὸ τραυμάτων πολλῶν κακῶς τὸ σῶμα διακείμενος , οὐ πρότερον ἐπὶ σκηνὴν ἀπῆλθεν ἢ φοράδην ἐνεχθῆναι πρὸς τήν φάλαγγα καὶ τοὺς νεκροὺς ἰδεῖν ἐντὸς τῶν ὅπλων συγκεκομισμένους , ὅσοι μέντοι τῶν πολεμίων εἰς τὸ ἱερὸν κατέφυγον , πάντας ἐκέλευσεν ἀφεθῆναι .
πλησίον γὰρ ὁ νεώς ἐστιν ὁ τῆς Ἰτωνίας Ἀθηνᾶς , καὶ πρὸ αὐτοῦ τρόπαιον ἕστηκεν , ὃ πάλαι Βοιωτοὶ Σπάρτωνος στρατηγοῦντος ἐνταῦθα νικήσαντες Ἀθηναίους καὶ Τολμίδην ἀποκτείναντες ἔστησαν , ἅμα δ ἡμέρᾳ βουλόμενος ἐξελέγξαι τοὺς Θηβαίους ὁ Ἀγησίλαος , εἰ διαμαχοῦνται , στεφανοῦσθαι μὲν ἐκέλευσε τοὺς στρατιώτας , αὐλεῖν δὲ τοὺς αὐλητάς , ἱστάναι δὲ καὶ κοσμεῖν τρόπαιον ὡς νενικηκότας .
ὡς δὲ ἔπεμψαν οἱ πολέμιοι νεκρῶν ἀναίρεσιν αἰτοῦντες , ἐσπείσατο , καὶ τήν νίκην οὕτως ἐκβεβαιωσάμενος εἰς Δελφοὺς ἀπεκομίσθη , Πυθίων ἀγομένων , καὶ τήν τε πομπὴν ἐπετέλει τῷ θεῷ καὶ τήν δεκάτην ἀπέθυε τῶν ἐκ τῆς Ἀσίας λαφύρων ἑκατὸν ταλάντων γενομένην .
ἐπεὶ δὲ ἀπενόστησεν οἴκαδε , προσφιλὴς μὲν ἦν εὐθὺς τοῖς πολίταις καὶ περίβλεπτος ἀπὸ τοῦ βίου καὶ τῆς διαίτης ·
οὐ γάρ , ὥσπερ οἱ πλεῖστοι τῶν στρατηγῶν , καινὸς ἐπανῆλθεν ἀπὸ τῆς ξένης καὶ κεκινημένος ὑπ ἀλλοτρίων ἐθῶν , καὶ δυσκολαίνων πρὸς τὰ οἴκοι καὶ ζυγομαχῶν , ἀλλὰ ὁμοίως τοῖς μηδεπώποτε τὸν Εὐρώταν διαβεβηκόσι τὰ παρόντα τιμῶν καὶ στέργων οὐ δεῖπνον ἤλλαξεν , οὐ λουτρόν , οὐ θεραπείαν γυναικός , οὐχ ὅπλων κόσμον , οὐκ οἰκίας κατασκευήν , ἀλλὰ καὶ τὰς θύρας ἀφῆκεν οὕτως οὔσας σφόδρα παλαιάς , ὡς δοκεῖν εἶναι , ταύτας ἐκείνας ἃς ἐπέθηκεν Ἀριστόδημος , καὶ τὸ κάνναθρόν , φησιν ὁ Ξενοφῶν οὐδέν τι σεμνότερον εἶναι τῆς ἐκείνου θυγατρὸς ἢ τῶν ἄλλων 0 .
κάνναθρα δὲ καλοῦσιν εἴδωλα γρυπῶν ξύλινα καὶ τραγελάφων ἐν οἷς κομίζουσι τὰς παῖδας ἐν ταῖς πομπαῖς .
ὁ μὲν οὖν Ξενοφῶν ὄνομα τῆς Ἀγησιλάου θυγατρὸς οὐ γέγραφε , καὶ ὁ Δικαίαρχος ἐπηγανάκτησεν ὡς μή τε τήν Ἀγησιλάου θυγατέρα μή τε τήν Ἐπαμινώνδου μητέρα γινωσκόντων ἡμῶν ἡμεῖς δὲ εὕρομεν ἐν ταῖς Λακωνικαῖς ἀναγραφαῖς ὀνομαζομένην γυναῖκα μὲν Ἀγησιλάου Κλεόραν , θυγατέρας δὲ Εὐπωλίαν καὶ Πρόαυγαν .
ἔστι δὲ καὶ λόγχην ἰδεῖν αὐτοῦ κειμένην ἄχρι νῦν ἐν Λακεδαίμονι , μηδὲν τῶν ἄλλων διαφέρουσαν .
οὐ μὴν ἀλλὰ ὁρῶν ἐνίους τῶν πολιτῶν ἀπὸ ἱπποτροφίας δοκοῦντας εἶναι τινας καὶ μέγα φρονοῦντας , ἔπεισε τὴν ἀδελφὴν Κυνίσκαν ἅρμα καθεῖσαν Ὀλυμπίασιν ἀγωνίσασθαι , βουλόμενος ἐνδείξασθαι τοῖς Ἕλλησιν ὡς οὐδεμιᾶς ἐστιν ἀρετῆς , ἀλλὰ πλούτου καὶ δαπάνης ἡ νίκη .
ξενοφῶντα δὲ τὸν σοφὸν ἔχων μεθ ἑαυτοῦ σπουδαζόμενον ἐκέλευε τοὺς παῖδας ἐν Λακεδαίμονι τρέφειν μεταπεμψάμενον , ὡς μαθησομένους τῶν μαθημάτων τὸ κάλλιστον , ἄρχεσθαι καὶ ἄρχειν .
τοῦ δὲ Λυσάνδρου τετελευτηκότος εὑρὼν ἑταιρείαν πολλὴν συνεστῶσαν , ἣν ἐκεῖνος εὐθὺς ἐπανελθὼν ἀπὸ τῆς Ἀσίας συνέστησεν ἐπὶ τὸν Ἀγησίλαον , ὥρμησεν αὐτὸν ἐξελέγχειν οἷος ἦν ζῶν πολίτης ·
καὶ λόγον ἀναγνοὺς ἐν βιβλίῳ ἀπολελειμμένον , ὃν ἔγραψε μὲν Κλέων ὁ Ἁλικαρνασσεύς , ἔμελλε δὲ λέγειν ἀναλαβὼν ὁ Λύσανδρος ἐν τῷ δήμῳ περὶ πραγμάτων καινῶν καὶ μεταστάσεως τοῦ πολιτεύματος , ἠθέλησεν εἰς μέσον ἐξενεγκεῖν .
ἐπεὶ δέ τις τῶν γερόντων τὸν λόγον ἀναγνοὺς καὶ φοβηθεὶς τὴν δεινότητα συνεβούλευσε μὴ τὸν Λύσανδρον ἀνορύττειν , ἀλλὰ τὸν λόγον μᾶλλον αὐτῷ συγκατορύττειν , ἐπείσθη καὶ καθησύχαζε .
τοὺς δὲ ὑπεναντιουμένους αὐτῷ φανερῶς μὲν οὐκ ἔβλαπτε , διαπραττόμενος δὲ πέμπεσθαί τινας ἀεί στρατηγοὺς καὶ ἄρχοντας ἐξ αὐτῶν , ἐπεδείκνυε γενομένους ἐν ταῖς ἐξουσίαις πονηροὺς καὶ πλεονέκτας , εἶτα κρινομένοις πάλιν αὖ βοηθῶν καὶ συναγωνιζόμενος , οἰκείους ἐκ διαφόρων ἐποιεῖτο καὶ μεθίστη πρὸς αὑτόν , ὥστε μηθένα ἀντίπαλον εἶναι .
ὁ γὰρ ἕτερος βασιλεὺς Ἀγησίπολις , ἅτε δὴ πατρὸς μὲν ὢν φυγάδος , ἡλικίᾳ δὲ παντάπασι μειράκιον , φύσει 0 .
δὲ πρᾷος καὶ κόσμιος , οὐ πολλὰ τῶν πολιτικῶν ἔπραττεν .
οὐ μὴν ἀλλὰ καὶ τοῦτον ἐποιεῖτο χειροήθη .
συσσιτοῦσι γὰρ οἱ βασιλεῖς εἰς τὸ αὐτὸ φοιτῶντες φιδίτιον , ὅταν ἐπιδημῶσιν .
εἰδὼς οὖν ἔνοχον ὄντα τοῖς ἐρωτικοῖς τὸν Ἀγησίπολιν , ὥσπερ ἦν αὐτός , ἀεί τινος ὑπῆρχε λόγου περὶ τῶν ἐν ὥρᾳ ·
καὶ προῆγε τὸν νεανίσκον εἰς τ αὐτὸ καὶ συνήρα καὶ συνέπραττε , τῶν Λακωνικῶν ἐρώτων οὐδὲν αἰσχρόν , αἰδῶ δὲ πολλὴν καὶ φιλοτιμίαν καὶ ζῆλον ἀρετῆς ἐχόντων , ὡς ἐν τοῖς περὶ Λυκούργου γέγραπται .
μέγιστον οὖν δυνάμενος ἐν τῇ πόλει διαπράττεται Τελευτίαν τὸν ὁμομήτριον ἀδελφὸν ἐπὶ τοῦ ναυτικοῦ γενέσθαι , καί στρατευσάμενος εἰς Κόρινθον αὐτὸς μὲν ᾕρει κατὰ γῆν τὰ μακρὰ τείχη , ταῖς δὲ ναυσὶν ὁ Τελευτίας Ἀργείων δὲ τὴν Κόρινθον ἐχόντων τότε καί τὰ Ἴσθμια συντελούντων , ἐπιφανεὶς ἐκείνους μὲν ἐξήλασεν ἄρτι τῷ θεῷ τεθυκότας , τὴν παρα σκευὴν ἅπασαν ἀπολιπόντας ·
ἐπεὶ δὲ τῶν Κορινθίων ὅσοι φυγάδες ἔτυχον παρόντες ἐδεήθησαν αὐτοῦ τὸν ἀγῶνα διαθεῖναι , τοῦτο μὲν Οὐκ ἐποίησεν , αὐτῶν δὲ ἐκείνων διατιθέντων καί συντελούντων παρέμεινε καί παρέσχεν ἀσφάλειαν .
ὕστερον δὲ ἀπελθόντος αὐτοῦ πάλιν ὑπ Ἀργείων ἤχθη τὰ Ἴσθμια , καί τινες μὲν ἐνίκησαν πάλιν , εἰσὶ δὲ οἳ νενικηκότες πρότερον , ἡττημένοι δὲ ὕστερον , ἀνεγράφησαν .
ἐπὶ τούτῳ δὲ πολλὴν ἀπέφηνε δειλίαν κατηγορεῖν ἑαυτῶν τοὺς Ἀργείους ὁ Ἀγησίλαος , εἰ σεμνὸν οὕτω καί μέγα τὴν ἀγωνοθεσίαν ἡγούμενοι μάχεσθαι περὶ αὐτῆς Οὐκ ἐτόλμησαν .
αὐτὸς δὲ πρὸς ταῦτα πάντα μετρίως ᾤετο δεῖν ἔχειν , καί τοὺς μὲν οἴκοι χοροὺς καί ἀγῶνας ἐπεκόσμει καί συμπαρῆν ἀεὶ φιλοτιμίας καί σπουδῆς μεστὸς ὢν καί οὔ τε παίδων οὔ τε παρθένων ἁμίλλης ἀπολειπόμενος , ἃ δὲ τοὺς ἄλλους ἑώρα θαυμάζοντας ἐδόκει μη δὲ γινώσκειν .
καί ποτε Καλλιππίδης ὁ τῶν τραγῳδιῶν ὑποκριτής , ὄνομα καί δόξαν ἔχων ἐν τοῖς Ἕλλησι καὶ σπουδαζόμενος ὑπὸ πάντων , πρῶτον μὲν ἀπήντησεν αὐτῷ καί προσεῖπεν , ἔπειτα σοβαρῶς εἰς τοὺς συμπεριπατοῦντας ἐμβαλὼν ἑαυτὸν ἐπεδείκνυτο νομίζων ἐκεῖνον ἄρξειν τινὸς φιλοφροσύνης , τέλος δὲ εἶπεν ·
οὐκ ἐπιγινώσκεις με , ὦ βασιλεῦ ;
κ ἀκεῖνος ἀποβλέψας πρὸς αὐτὸν εἶπεν , ἀλλὰ οὐ σύγε ἐσσὶ Καλλιππίδας ὁ δεικηλίκτας ;
οὕτω δὲ Λακεδαιμόνιοι τοὺς μίμους καλοῦσι .
παρακαλούμενος δὲ πάλιν ἀκοῦσαι τοῦ τὴν ἀηδόνα μιμουμένου , παρῃτήσατο φήσας , αὐτᾶς ἄκουκα .
τοῦ δὲ ἰατροῦ Μενεκράτους , ἐπεὶ κατατυχὼν ἔν τισιν ἀπεγνωσμέναις θεραπείαις Ζεὺς ἐπεκλήθη , φορτικῶς ταύτῃ χρωμένου τῇ προσωνυμίᾳ καί δὴ καί πρὸς ἐκεῖνον ἐπιστεῖλαι τολμήσαντος οὕτως ·
μενεκράτης Ζεὺς βασιλεῖ Ἀγησιλάῳ χαίρειν , ἀντέγραψε ·
βασιλεὺς Ἀγησίλαος Μενεκράτει ὑγιαίνειν .
διατρίβοντος δὲ περὶ τήν Κορινθίων αὐτοῦ καὶ τὸ Ἡραῖον εἰληφότος καὶ τὰ αἰχμάλωτα τοὺς στρατιώτας ἄγοντας καὶ φέροντας ἐπιβλέποντος , ἀφίκοντο πρέσβεις ἐκ Θηβῶν περὶ φιλίας .
ὁ δὲ μισῶν μὲν ἀεὶ τήν πόλιν , οἰόμενος δὲ τότε καὶ συμφέρειν ἐνυβρίσαι , προσεποιεῖτο μή τε ὁρᾶν αὐτοὺς μή τε ἀκούειν ἐντυγχανόντων .
ἔπαθε δὲ πρᾶγμα νεμεσητόν ·
οὔπω γὰρ ἀπηλλαγμένων τῶν Θηβαίων ἧκόν τινες ἀπαγγέλλοντες αὐτῷ τήν μόραν ὑπό Ἰφικράτους κατακεκόφθαι .
καὶ πάθος τοῦτο μέγα διὰ πολλοῦ χρόνου συνέπεσεν αὐτοῖς πολλοὺς γὰρ ἄνδρας ἀγαθοὺς ἀπέβαλον κρατηθέντας ὑπό τε πελταστῶν ὁπλίτας καὶ μισθοφόρων Λακεδαιμονίους .
ἀνεπήδησε μὲν οὖν εὐθὺς ὁ Ἀγησίλαος ὡς βοηθήσων ·
ἐπεὶ δὲ ἔγνω διαπεπραγμένους , αὖθις εἰς τὸ Ἡραῖον ἧκε , καὶ τοὺς Βοιωτοὺς τότε προσελθεῖν κελεύσας , ἐχρημάτιζεν .
ὡς δὲ ἀνθυβρίζοντες ἐκεῖνοι τῆς μὲν εἰρήνης οὐκ ἐμέμνηντο , παρεθῆναι δὲ ἠξίουν εἰς Κόρινθον , ὀργισθεὶς ὁ Ἀγησίλαος εἶπεν εἴγε βούλεσθε τοὺς φίλους ὑμῶν ἰδεῖν μέγα φρονοῦντας ἐφ οἷς εὐτυχοῦσιν , αὔριον ἀσφαλῶς ὑμῖν τοῦτο ὑπάρξει .
καὶ παραλαβὼν αὐτοὺς τῇ ὑστεραίᾳ τήν τε χώραν τῶν Κορινθίων ἔκοπτε καὶ πρὸς τήν πόλιν αὐτὴν προσῆλθεν .
οὕτω δὲ τοὺς Κορινθίους ἐξελέγξας ἀμύνεσθαι μὴ τολμῶντας , ἀφῆκε τήν πρεσβείαν .
αὐτὸς δὲ τοὺς περιλελειμμένους ἄνδρας ἐκ τῆς μόρας ἀναλαβὼν ἀπῆγεν εἰς Λακεδαίμονα , πρὸ ἡμέρας ποιούμενος τὰς ἀναζεύξεις καὶ πάλιν σκοταίους τὰς καταλύσεις , ὅπως οἱ μισοῦντες καὶ βασκαίνοντες τῶν Ἀρκάδων μὴ ἐπιχαίρωσιν ·
ἐκ τούτου χαριζόμενος τοῖς Ἀχαιοῖς διέβαινεν εἰς Ἀκαρνανίαν στρατιᾷ μετ αὐτῶν , καὶ πολλὴν μὲν ἠλάσατο λείαν , μάχῃ δὲ τοὺς Ἀκαρνᾶνας ἐνίκησε .
δεομένων δὲ τῶν Ἀχαιῶν ὅπως τὸν χειμῶνα παραμείνας ἀφέληται τὸν σπόρον τῶν πολεμίων , τ οὐναντίον ἔφη ποιήσειν ·
μᾶλλον γὰρ φοβηθήσεσθαι τὸν πόλεμον αὐτούς , ἐὰν ἐσπαρμένην τήν γῆν εἰς ὥρας ἔχωσιν ὃ καὶ συνέβη , παραγγελλομένης γὰρ αὖθις ἐπ αὐτοὺς στρατείας διηλλάγησαν τοῖς Ἀχαιοῖς 0 .
ἐπεὶ δὲ Κόνων καὶ Φαρνάβαζος τῷ βασιλέως ναυτικῷ θαλαττοκρατοῦντες ἐπόρθουν τὰ παράλια τῆς Λακωνικῆς , ἐτειχίσθη δὲ καὶ τὸ ἄστυ τῶν Ἀθηναίων Φαρναβάζου χρήματα δόντος , ἔδοξε τοῖς Λακεδαιμονίοις εἰρήνην ποιεῖσθαι πρὸς βασιλέα ·
καὶ πέμπουσιν Ἀνταλκίδαν πρὸς Τιρίβαζον , αἴσχιστα καὶ παρανομώτατα τοὺς τὴν Ἀσίαν κατοικοῦντας Ἕλληνας , ὑπὲρ ὧν ἐπολέμησεν Ἀγησίλαος , βασιλεῖ παραδιδόντες .
ὅθεν ἥκιστα συνέβη τῆς κακοδοξίας ταύτης Ἀγησιλάῳ μετασχεῖν .
ὁ γὰρ Ἀνταλκίδας ἐχθρὸς ἦν αὐτῷ , καὶ τὴν εἰρήνην ἐξ ἅπαντος ἔπραττεν ὡς τοῦ πολέμου τὸν Ἀγησίλαον αὔξοντος καὶ ποιοῦντος ἐνδοξότατον καὶ μέγιστον .
οὐ μὴν ἀλλὰ καὶ πρὸς τὸν εἰπόντα τοὺς Λακεδαιμονίους μηδίζειν ὁ Ἀγησίλαος ἀπεκρίνατο μᾶλλον τοὺς Μήδους λακωνίζειν .
τοῖς δὲ μὴ βουλομένοις δέχεσθαι τὴν εἰρήνην ἀπειλῶν καὶ καταγγέλλων πόλεμον ἠνάγκασεν ἐμμένειν ἅπαντας οἷς ὁ Πέρσης ἐδικαίωσε , μάλιστα διὰ τοὺς Θηβαίους , ὅπως αὐτόνομον τὴν Βοιωτίαν ἀφέντες ἀσθενέστεροι γένωνται .
δῆλον δὲ τοῦτο τοῖς ὕστερον ἐποίησεν , ἐπεὶ γὰρ Φοιβίδας ἔργον εἰργάσατο δεινὸν ἐν σπονδαῖς καὶ εἰρήνῃ τὴν Καδμείαν καταλαβών , καὶ πάντες μὲν ἠγανάκτουν οἱ Ἕλληνες , χαλεπῶς δὲ ἔφερον οἱ Σπαρτιᾶται , καὶ μάλιστα οἱ διαφερόμενοι τῷ Ἀγησιλάῳ μετ ὀργῆς ἐπυνθάνοντο τοῦ Φοιβίδου τίνος ταῦτα κελεύσαντος ἔπραξεν , εἰς ἐκεῖνον τὴν ὑπόνοιαν τρέποντες , οὐκ ὤκνησε τῷ Φοιβίδᾳ βοηθῶν λέγειν ἀναφανδὸν ὅτι δεῖ τὴν πρᾶξιν αὐτήν , εἴ τι χρήσιμον ἔχει , σκοπεῖν ·
τὰ γὰρ συμφέροντα τῇ Λακεδαίμονι καλῶς ἔχειν αὐτοματίζεσθαι , κ ἂν μηδεὶς κελεύσῃ 0 .
καίτοι τῷ λόγῳ πανταχοῦ τὴν δικαιοσύνην ἀπέφαινε πρωτεύειν τῶν ἀρετῶν ·
ἀνδρείας μὲν γὰρ οὐδὲν ὄφελος εἶναι , μὴ παρούσης δικαιοσύνης , εἰ δὲ δίκαιοι πάντες γένοιντο , μηδὲν ἀνδρείας δεήσεσθαι 0 .
πρὸς δὲ τοὺς λέγοντας ὅτι ταῦτα δοκεῖ τῷ μεγάλῳ βασιλεῖ , τί δ ἐκεῖνος ἐμοῦ , εἶπε , μείζων , εἰ μὴ καὶ δικαιότερος 0 1 ;
ὀρθῶς καὶ καλῶς οἰόμενος δεῖν τῷ δικαίῳ καθάπερ μέτρῳ βασιλικῷ μετρεῖσθαι τὴν ὑπεροχὴν τοῦ μείζονος 0 .
ἣν δὲ τῆς εἰρήνης γενομένης ἔπεμψεν αὐτῷ περὶ ξενίας καὶ φιλίας ἐπιστολὴν ὁ βασιλεύς , οὐκ ἔλαβεν , εἰπὼν ἐξαρκεῖν τὴν κοινὴν φιλίαν , καὶ μηδὲν ἰδίας δεήσεσθαι μενούσης ἐκείνης , ἐν δὲ τοῖς ἔργοις οὐκέτι ταύτην διαφυλάττων τὴν δόξαν , ἀλλὰ τῇ φιλοτιμίᾳ καὶ τῇ φιλονεικίᾳ πολλαχοῦ συνεκφερόμενος , καὶ μάλιστα τῇ πρὸς Θηβαίους , οὐ μόνον ἔσωσε τὸν Φοιβίδαν , ἀλλὰ καὶ τὴν πόλιν ἔπεισεν εἰς αὑτὴν ἀναδέξασθαι τὸ ἀδίκημα καὶ κατέχειν τὴν Καδμείαν δι ἑαυτῆς , τῶν δὲ πραγμάτων καὶ τῆς πολιτείας Ἀρχίαν καὶ Λεοντίδαν ἀποδεῖξαι κυρίους , δι ὧν ὁ Φοιβίδας εἰσῆλθε καὶ κατέλαβε τὴν ἀκρόπολιν .
ἦν μὲν οὖν εὐθὺς ἐκ τούτων ὑπόνοια Φοιβίδου μὲν ἔργον εἶναι , βούλευμα δὲ Ἀγησιλάου τὸ πεπραγμένον 0 ·
αἱ δὲ ὕστερον πράξεις ὁμολογουμένην ἐποίησαν τὴν αἰτίαν .
ὡς γὰρ ἐξέβαλον οἱ Θηβαῖοι τὴν φρουρὰν καί τὴν πόλιν ἠλευθέρωσαν , ἐγκαλῶν αὐτοῖς ὅτι τὸν Ἀρχίαν καὶ τὸν Λεοντίδαν ἀπεκτόνεσαν , ἔργῳ μὲν τυράννους , λόγῳ δὲ πολεμάρχους ὄντας , ἐξήνεγκε πόλεμον πρὸς αὐτούς .
καὶ Κλεόμβροτος ἤδη βασιλεύων Ἀγησιπόλιδος τεθνηκότος , εἰς Βοιωτίαν ἐπέμφθη μετὰ δυνάμεως ·
ὁ γὰρ Ἀγησίλαος , ὡς ἔτη τεσσαράκοντα γεγονὼς ἀφ ἥβης καί στρατείας ἔχων ἄφεσιν ὑπὸ τῶν νόμων , ἔφυγε τὴν στρατηγίαν ἐκείνην , αἰσχυνόμενος εἰ Φλιασίοις ὀλίγον ἔμπροσθεν ὑπὲρ φυγάδων πεπολεμηκώς , αὖθις ὀφθήσεται Θηβαίους κακῶς ποιῶν διὰ τοὺς τυράννους .
ἦν δέ τις Λάκων Σφοδρίας ἐκ τῆς ὑπεναντίας στάσεως τῷ Ἀγησιλάῳ τεταγμένος ἐν Θεσπιαῖς ἁρμοστής , οὐκ ἄτολμος μὲν οὐ δ ἀφιλότιμος ἀνήρ , ἀεὶ δ ·
ἐλπίδων μᾶλλον ἢ φρενῶν ἀγαθῶν μεστός , οὗτος ἐπιθυμῶν ὀνόματος μεγάλου , καί τὸν Φοιβίδαν νομίζων ἔνδοξον γεγονέναι καί περιβόητον ἀπὸ τοῦ περὶ Θήβας τολμήματος , ἐπείσθη πολὺ κάλλιον εἶναι καί λαμπρότερον εἰ τὸν Πειραιᾶ καταλάβοι δι ἑαυτοῦ καί τῶν Ἀθηναίων ἀφέλοιτο τὴν θάλασσαν , ἐκ γῆς ἀπροσδοκήτως ἐπελθών 0 .
λέγουσι δὲ τοῦτο μηχάνημα γενέσθαι τῶν περὶ Πελοπίδαν καί Μέλωνα βοιωταρχῶν .
ὑπέπεμψαν γὰρ ἀνθρώπους λακωνίζειν προσποιουμένους , οἳ τὸν Σφοδρίαν ἐπαινοῦντες καί μεγαλύνοντες ὡς ἔργου τηλικούτου μόνον ἄξιον , ἐπῆραν καί παρώρμησεν ἀνελέσθαι πρᾶξιν ἄδικον μὲν ὁμοίως ἐκείνῃ καί παράνομον , τόλμης δὲ καί τύχης ἐνδεᾶ γενομένην 0 .
ἡμέρα γὰρ αὐτὸν ἐν τῷ Θριασίῳ πεδίῳ κατέλαβε καί κατέλαμψεν ἐλπίσαντα νυκτὸς προσμίξειν τῷ Πειραιεῖ ·
καί φῶς ἀφ ἱερῶν τινων Ἐλευσινόθεν ἰδόντας λέγουσι φρῖξαι καί περιφόβους γενέσθαι τοὺς στρατιώτας .
αὐτὸς δὲ τοῦ θράσους ἐξέπεσεν , ὡς οὐκέτι λαθεῖν ἦν , καί τινα βραχεῖαν ἁρπαγὴν θέμενος αἰσχρῶς ἀνεχώρησε καί ἀδόξως εἰς τὰς Θεσπιάς .
ἐκ δὲ τούτου κατήγοροι μὲν ἐπέμφθησαν εἰς Σπάρτην ἐξ Ἀθηνῶν , εὗρον δὲ κατηγορίας μηδὲν ἐπὶ τὸν Σφοδρίαν δεομένους τοὺς ἄρχοντας , ἀλλὰ θανάτου κρίσιν αὐτῷ προειρηκότας , ἣν ἐκεῖνος ὑπομένειν ἀπέγνω , φοβούμενος τὴν ὀργὴν τῶν πολιτῶν αἰσχυνομένων τοὺς Ἀθηναίους καί βουλομένων συναδικεῖσθαι δοκεῖν , ἵνα μὴ συναδικεῖν δοκῶσιν .
εἶχεν οὖν υἱὸν ὁ Σφοδρίας Κλεώνυμον , οὗ παιδὸς ὄντος ἔτι καὶ καλοῦ τὴν ὄψιν Ἀρχίδαμος ὁ Ἀγησιλάου τοῦ βασιλέως υἱὸς ἤρα .
καὶ τότε συνηγωνία μὲν ὡς εἰκὸς αὐτῷ κινδυνεύοντι περὶ τὸν πατρός , συμπράττειν δὲ φανερῶς καὶ βοηθεῖν οὐκ εἶχεν ἦν γὰρ ὁ Σφοδρίας ἐκ τῶν διαφόρων τοῦ Ἀγησιλάου .
τοῦ δὲ Κλεωνύμου προσελθόντος αὐτῷ καὶ μετὰ δεήσεως καὶ δακρύων ἐντυχόντος , ὅπως τὸν Ἀγησίλαον εὔνουν παράσχῃ , μάλιστα γὰρ ἐκεῖνον αὐτοῖς φοβερὸν εἶναι , τρεῖς μὲν ἢ τέσσαρας ἡμέρας αἰδούμενος τὸν πατέρα καὶ δεδιὼς σιωπῇ παρηκολούθει ·
τέλος δὲ τῆς κρίσεως ἐγγὺς οὔσης ἐτόλμησεν εἰπεῖν πρὸς τὸν Ἀγησίλαον ὅτι Κλεώνυμος αὐτοῦ δεηθείη περὶ τοῦ πατρός ·
ὁ δὲ Ἀγησίλαος εἰδὼς ἐρῶντα τὸν Ἀρχίδαμον οὐκ ἔπαυσεν ἦν γὰρ ὁ Κλεώνυμος εὐθὺς ἐκ παίδων ἐπίδοξος , εἴ τις καὶ ἄλλος , ἀνὴρ ἔσεσθαι σπουδαῖος 0 .
οὐ μὴν ἐνέδωκέ τι τότε χρηστὸν ἢ φιλάνθρωπον ἐλπίσαι δεομένῳ τῷ παιδί , σκέψεσθαι δὲ φήσας ὅ τι καλῶς ἔχοι καὶ πρεπόντως , ἀπῆλθεν .
αἰδούμενος οὖν ὁ Ἀρχίδαμος ἐξέλειπε τὸ προσιέναι τῷ Κλεωνύμῳ , καίπερ εἰωθὼς πολλάκις τοῦτο τῆς ἡμέρας ποιεῖν πρότερον .
ἐκ δὲ τούτου κ ἀκεῖνοι τὰ κατὰ τὸν Σφοδρίαν μᾶλλον ἀπέγνωσαν , ἄχρι οὗ τῶν Ἀγησιλάου φίλων Ἐτυμοκλῆς ἔν τινι κοινολογίᾳ πρὸς αὐτοὺς ἀπεγύμνωσε τὴν γνώμην τοῦ Ἀγησιλάου ·
τὸ μὲν γὰρ ἔργον ὡς ἔνι μάλιστα ψέγειν αὐτόν , ἄλλως γε μὴν ἄνδρα τὸν Σφοδρίαν ἀγαθὸν ἡγεῖσθαι καὶ τὴν πόλιν ὁρᾶν τοιούτων στρατιωτῶν δεομένην 0 .
τούτους γὰρ ὁ Ἀγησίλαος ἑκάστοτε τοὺς λόγους ἐποιεῖτο περὶ τῆς δίκης , τῷ παιδὶ χαρίζεσθαι βουλόμενος , ὥστε καὶ τὸν Κλεώνυμον εὐθὺς αἰσθάνεσθαι τὴν σπουδὴν τοῦ Ἀρχιδάμου καὶ τοὺς φίλους τοὺς τοῦ Σφοδρίου θαρροῦντας ἤδη βοηθεῖν .
ἦν δὲ καὶ φιλότεκνος ὁ Ἀγησίλαος διαφερόντως ·
καὶ περὶ ἐκείνου τὸ τῆς παιδιᾶς λέγουσιν , ὅτι μικροῖς τοῖς παιδίοις οὖσι κάλαμον περιβεβηκὼς ὥσπερ ἵππον οἴκοι συνέπαιζεν , ὀφθεὶς δὲ ὑπό τινος τῶν φίλων παρεκάλει μηδενὶ φράσαι , πρὶν ἂν καὶ αὐτὸς πατὴρ παίδων γένηται 0 .
ἀπολυθέντος δὲ τοῦ Σφοδρίου , καὶ τῶν Ἀθηναίων , ὡς ἐπύθοντο , πρὸς πόλεμον τραπομένων , σφόδρα κακῶς ὁ Ἀγησίλαος ἤκουσε , δι ἐπιθυμίαν ἄτοπον καὶ παιδαριώδη δοκῶν ἐμποδὼν γεγονέναι κρίσει δικαίᾳ , καὶ τὴν πόλιν παραίτιον ἀπειργάσθαι παρανομημάτων τηλικούτων εἰς τοὺς Ἕλληνας .
ἐπεὶ δὲ τὸν Κλεόμβροτον οὐχ ἑώρα πρόθυμον ὄντα πολεμεῖν τοῖς Θηβαίοις , οὕτω δὴ χαίρειν τὸν νόμον ἐάσας ᾧ πρόσθεν ἐχρῆτο περὶ τῆς στρατείας , αὐτὸς εἰς Βοιωτίαν ἐνέβαλεν ἤδη καὶ κακῶς ἐποίει τοὺς Θηβαίους καὶ πάλιν ἀντέπασχεν , ὥστε καὶ τρωθέντος αὐτοῦ ποτε τὸν Ἀνταλκίδαν εἰπεῖν ·
ἦ καλὰ τὰ διδασκάλια παρὰ Θηβαίων ἀπολαμβάνεις , μὴ βουλομένους μη δὲ ἐπισταμένους μάχεσθαι διδάξας .
τῷ γὰρ ὄντι Θηβαίους αὐτοὺς ἑαυτῶν πολεμικωτάτους τότε γενέσθαι φασί , ταῖς πολλαῖς στρατείαις τῶν Λακεδαιμονίων ἐπ αὐτοὺς ὥσπερ ἐγγυμνασαμένους , διὸ καὶ Λυκοῦργος ὁ παλαιὸς ἐν ταῖς καλουμέναις τρισὶ ῥήτραις ἀπεῖπε μὴ πολλάκις ἐπὶ τοὺς αὐτοὺς στρατεύειν , ὅπως μὴ πολεμεῖν μανθάνωσιν .
ἦν δὲ καὶ τοῖς συμμάχοις τῶν Λακεδαιμονίων ἐπαχθὴς ὁ Ἀγησίλαος , ὡς δι οὐδὲν ἔγκλημα δημόσιον , ἀλλὰ θυμῷ τινι καὶ φιλονεικίᾳ τοὺς Θηβαίους ἀπολέσαι ζητῶν 0 .
οὐδὲν οὖν ἔλεγον δεόμενοι φθείρεσθαι δεῦρο κ ἀκεῖσε καθ ἕκαστον ἐνιαυτόν , ὀλίγοις τοσοῦτοι συνακολουθοῦντες ·
ἔνθα δὲ δὴ λέγεται τὸν Ἀγησίλαον , ἐξελέγξαι βουλόμενον αὐτῶν τὸ πλῆθος , τόδε μηχανήσασθαι .
πάντας ἐκέλευσε καθίσαι τοὺς συμμάχους μετ ἀλλήλων ἀναμεμιγμένους , ἰδίᾳ δὲ τοὺς Λακεδαιμονίους ἐφ ἑαυτῶν .
εἶτα ἐκήρυττε τοὺς κεραμεῖς ἀνίστασθαι πρῶτον ὡς δὲ ἀνέστησαν οὗτοι , δεύτερον ἐκήρυττε τοὺς χαλκεῖς , εἶτα τέκτονας ἐφεξῆς καὶ οἰκοδόμους καὶ τῶν ἄλλων τεχνῶν ἑκάστην 0 .
πάντες οὖν ὀλίγου δεῖν ἀνέστησαν οἱ σύμμαχοι , τῶν δὲ Λακεδαιμονίων οὐδείς 0 ·
ἀπείρητο γὰρ αὐτοῖς τέχνην ἐργάζεσθαι καὶ μανθάνειν βάναυσον .
οὕτω δὴ γελάσας ὁ Ἀγησίλαος , ὁρᾶτε , εἶπεν , ὦ ἄνδρες , ὅσῳ πλείονας ὑμῶν στρατιώτας ἐκπέμπομεν ἡμεῖς .
ἐν δὲ Μεγάροις , ὅτε τὴν στρατιὰν ἀπῆγεν ἐκ Θηβῶν , ἀναβαίνοντος αὐτοῦ πρὸς τὸ ἀρχεῖον εἰς τὴν ἀκρόπολιν , σπάσμα καὶ πόνον ἰσχυρὸν ἔλαβε τὸ ὑγιὲς σκέλος ·
ἐκ δὲ τούτου διογκωθὲν μεστὸν αἵματος ἔδοξε γεγονέναι , καὶ φλεγμονὴν ὑπερβάλλουσαν παρεῖχεν .
ἰατροῦ δέ τινος Συρακουσίου τὴν ὑπὸ τῷ σφυρῷ φλέβα σχάσαντος , αἱ μὲν ἀλγηδόνες ἔληξαν , αἵματος δὲ πολλοῦ φερομένου καὶ ῥέοντος ἀνεπισχέτως λιποψυχία πολλὴ καὶ κίνδυνος ὀξὺς ἀπ αὐτῆς περιέστη τὸν Ἀγησίλαον .
οὐ μὴν ἀλλὰ τότε γε τὴν φορὰν τοῦ αἵματος ἔπαυσε ·
καὶ κομισθεὶς εἰς Λακεδαίμονα πολὺν χρόνον ἔσχεν ἀρρώστως καὶ πρὸς τὰς στρατείας ἀδυνάτως .
ἐν δὲ τῷ χρόνῳ τούτῳ πολλὰ συνέβη πταίσματα τοῖς Σπαρτιάταις καὶ κατὰ γῆν καὶ κατὰ θάλατταν ὧν ἦν τὸ περὶ Τεγύρας μέγιστον , ὅπου πρῶτον ἐκ παρατάξεως κρατηθέντες ὑπὸ Θηβαίων ἡττήθησαν .
ἔδοξεν οὖν πᾶσι θέσθαι πρὸς πάντας εἰρήνην ·